സം‌യോജിത ഗൈഡഡ് മിസൈല്‍ വികസന പദ്ധതി - വിക്കിപീഡിയ

# സം‌യോജിത ഗൈഡഡ് മിസൈല്‍ വികസന പദ്ധതി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

അത്യാധുനിക മിസൈലുകള്‍ പൂര്‍ണ്ണമായും തദ്ദേശ സാങ്കേതികവിദ്യ ഉപയോഗിച്ച് നിര്‍മ്മിക്കാന്‍ ലക്ഷ്യം വച്ചുകൊണ്ട് ഭാരത സര്‍ക്കാര്‍ നടത്തിയ ഒരു പദ്ധതിയായിരുന്നു സം‌യോജിത ഗൈഡഡ് മിസൈല്‍ വികസന പദ്ധതി (Integrated Guided Missile Development Program അഥവാ IGMDP).മിസൈല്‍ സാങ്കേതികവിദ്യാ രംഗത്ത് ഇന്ത്യ നടത്തിയ ഒരു കുതിച്ചു ചാട്ടമായിരുന്നു ഈ പദ്ധതി.1983ലാണ് ഈ പദ്ധതിക്ക് ആരംഭം കുറിച്ചത്.പ്രതിരോധ ഗവേഷണ സ്ഥാപനമായ ഡി.ആര്‍.ഡി.ഒ.യുടെ നേതൃത്വത്തില്‍ ആണ് ഈ പദ്ധതി പൂര്‍ത്തിയാക്കിയത്.

മധ്യദൂര ബാലിസ്റ്റിക് മിസൈലായ അഗ്നി,ഹ്രസ്വദൂര ബാലിസ്റ്റിക് മിസൈലായ പൃഥ്വി (രണ്ടും സര്‍ഫസ് ടു സര്‍ഫസ് മിസൈലുകള്‍),സര്‍ഫസ് ടു എയര്‍ മിസൈലുകളായ ആകാശ്,തൃശൂല്‍,ടാങ്ക് വേധ മിസൈലായ നാഗ് എന്നിവയായിരുന്നു ഈ പദ്ധതില്‍ ഉള്‍പ്പെട്ട പ്രധാനപ്പെട്ട അഞ്ച് മിസൈലുകള്‍.എയര്‍ ടു എയര്‍ മിസൈലായ അസ്ത്രയും ഈ പദ്ധതിക്കു കീഴില്‍ വികസിപ്പിക്കുകയുണ്ടായി.

ഇന്ത്യയുടെ മുന്‍ രാഷ്ട്രപതിയായ ഡോ.എ.പി.ജെ. അബ്ദുല്‍ കലാം ഈ പദ്ധതിയുടെ വിജയത്തില്‍ മുഖ്യപങ്കു വഹിച്ച ശാസ്ത്രജ്ഞനാണ്[1].

## [തിരുത്തുക] അഗ്നി മിസൈല്‍

An Agni-II on a road-mobile launcher displayed during the Republic Day Parade of 2004 (Photo: Antônio Milena/ABr)

സം‌യോജിത ഗൈഡഡ് മിസൈല്‍ വികസന പദ്ധതിക്കു കീഴില്‍ ഇന്ത്യ വികസിപ്പിച്ചെടുത്ത മധ്യദൂര ബാലിസ്റ്റിക് മിസൈല്‍ (IRBM) ആണ് അഗ്നി മിസൈല്‍.ഒരു സര്‍ഫസ് ടു സര്‍ഫസ് മിസൈല്‍ ആണ് ഇത്.1989ല്‍ ഒറീസയിലെ ചന്ദിപൂരില്‍ ഉള്ള Interim Test Rangeല്‍ ഈ മിസൈല്‍ ആദ്യമായി പരീക്ഷിച്ചു.1000 കിലോഗ്രാം ഭാരമുള്ള സ്ഫോടകവസ്തുക്കളോ ആണവായുധങ്ങളോ വഹിക്കാന്‍ ഈ മിസൈലിന് ശേഷിയുണ്ട്.സഞ്ചരിക്കേണ്ട ദൂരമനുസരിച്ച് ഈ മിസൈലുകള്‍ ഒന്നോ രണ്ടോ സ്റ്റേജുകളിലായി പ്രവര്‍ത്തിക്കുന്നു.ഖര,ദ്രാവക പ്രൊപ്പലന്റുകളില്‍ ഈ മിസൈല്‍ പ്രവര്‍ത്തിക്കും.

ഭാരത് ഡൈനാമിക്സ് ലിമിറ്റഡ് (BDL) ആണ് അഗ്നി മിസൈലുകള്‍ നിര്‍മ്മിക്കുന്നത്.ഒരു വര്‍ഷം 18 അഗ്നി മിസൈലുകള്‍ നിര്‍മ്മിക്കാന്‍ ബി.ഡി.എല്ലിന് സാധിക്കും.

- അഗ്നി മിസൈലുകള്‍:
  - അഗ്നി-TD/TTB (പരീക്ഷണ മിസൈല്‍)
  - അഗ്നി-II - മധ്യദൂര ബാലിസ്റ്റിക് മിസൈല്‍ (3300 km പരിധി, 1000 kg ശേഷി)
  - അഗ്നി-I - ഹ്രസ്വദൂര ബാലിസ്റ്റിക് മിസൈല്‍ (850 km പരിധി, 1000 kg ശേഷി)
  - അഗ്നി-III - ഭൂഖണ്ഡാന്തര ബാലിസ്റ്റിക് മിസൈല്‍ (5500 Km @ 1500Kg, 12,000 km @ 450 kg)
- നിര്‍മ്മാണം പുരോഗമിക്കുന്ന അഗ്നി മിസൈലുകള്‍
  - അഗ്നി-IIAT - ഭൂഖണ്ഡാന്തര ബാലിസ്റ്റിക് മിസൈല്‍ (4,000 km പരിധി, 1500 kg ശേഷി)
  - അഗ്നി-III++ - ഭൂഖണ്ഡാന്തര ബാലിസ്റ്റിക് മിസൈല്‍ (10,000+ km പരിധി, 1000 kg ശേഷി)

- വിവിധ അഗ്നി മിസൈലുകള്‍ പരീക്ഷിച്ച ദിവസങ്ങള്‍
  - മെയ് 22, 1989: അഗ്നി-01.
  - മെയ് 29, 1992: അഗ്നി-02 ചന്ദിപൂരിലെ ITRല്‍ (പരാജയം).
  - ഫെബ്രുവരി 19, 1994: അഗ്നി-03.
  - ഏപ്രില്‍ 11, 1999: അഗ്നി-II-01 @ 09:47 a.m. IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV.
  - ജനുവരി 17, 2001: അഗ്നി-II–02 ചന്ദിപൂരിലെ ITRല്‍ .
  - ജനുവരി 25, 2002: അഗ്നി-I (SRBM) ചന്ദിപൂരിലെ ITRല്‍ .
  - ജനുവരി 9, 2003: അഗ്നി-I വീലേഴ്സ് ദ്വീപില്‍.
  - ജുലൈ 4, 2003: അഗ്നി-I വീലേഴ്സ് ദ്വീപില്‍.
  - ഓഗസ്റ്റ് 29, 2004: അഗ്നി-II-03 @ 12:55 p.m. IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV.
  - ജൂണ്‍ 9, 2006: അഗ്നി-III @11:03 a.m IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV (പരാജയം).
  - ഏപ്രില്‍ 12, 2007: അഗ്നി-III @10.52a.m IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV.

## [തിരുത്തുക] പൃഥ്വി മിസൈല്‍

Test flight of the Prithvi SS-150

സം‌യോജിത ഗൈഡഡ് മിസൈല്‍ വികസന പദ്ധതിക്കു കീഴില്‍ ഇന്ത്യ വികസിപ്പിച്ചെടുത്ത ഹ്രസ്വദൂര ബാലിസ്റ്റിക് മിസൈല്‍ (SRBM) ആണ് പൃഥ്വി മിസൈല്‍.ഒരു സര്‍ഫസ് ടു സര്‍ഫസ് മിസൈലാണ് ഇത്.തദ്ദേശീയ സാങ്കേതികവിദ്യ ഉപയോഗിച്ച് ഇന്ത്യ നിര്‍മ്മിച്ച ആദ്യത്തെ ബാലിസ്റ്റിക് മിസൈല്‍ ആണ് പൃഥ്വി. 1988 ഫെബ്രുവരി 25ന് ഈ മിസൈല്‍ ആദ്യമായി പരീക്ഷിച്ചു.നാവികസേന ഉപയോഗിക്കുന്ന പൃഥ്വി മിസൈലുകളെ ധനുഷ് എന്നാണ് സൂചിപ്പിക്കുന്നത്.

- പൃഥ്വി മിസൈലുകള്‍:
  - പൃഥ്വി I
  - പൃഥ്വി II
  - പൃഥ്വി III

## [തിരുത്തുക] ആകാശ് മിസൈല്‍

സം‌യോജിത ഗൈഡഡ് മിസൈല്‍ വികസന പദ്ധതിക്കു കീഴില്‍ ഇന്ത്യ വികസിപ്പിച്ചെടുത്ത മധ്യദൂര സര്‍ഫസ് ടു എയര്‍ മിസൈല്‍ ആണ് ആകാശ്.സര്‍ഫസ് ടു എയര്‍ മിസൈല്‍ മേഖലയില്‍ ഇന്ത്യക്ക് സ്വയംപര്യാപ്തത കൈവരിക്കാന്‍ ഈ മിസൈലിന്‍‌റ്റെ വികസനം സഹായകമായി.

## [തിരുത്തുക] തൃശൂല്‍ മിസൈല്‍

സം‌യോജിത ഗൈഡഡ് മിസൈല്‍ വികസന പദ്ധതിക്കു കീഴില്‍ ഇന്ത്യ വികസിപ്പിച്ചെടുത്ത ഹ്രസ്വദൂര സര്‍ഫസ് ടു എയര്‍ മിസൈല്‍ ആണ് തൃശൂല്‍.9 കിലോമീറ്റര്‍ റേഞ്ചും 5.5 കിലോഗ്രാം സ്ഫേടകവസ്തുക്കള്‍ വഹിക്കാനുള്ള ശേഷിയും തൃശൂലിനുണ്ട്.താഴ്ന്ന പ്രദേശങ്ങളിലെ ആക്രമണത്തിന് യോഗ്യമായ മിസൈല്‍ ആണ് ഇത്.

## [തിരുത്തുക] നാഗ് മിസൈല്‍

'ഫയര്‍ ആന്‍ഡ് ഫോര്‍ഗറ്റ്' മിസൈലുകളിലെ മൂന്നാം തലമുറയില്‍ പെട്ട ടാങ്ക് വേധ മിസൈല്‍ ആണ് നാഗ്.സം‌യോജിത ഗൈഡഡ് മിസൈല്‍ വികസന പദ്ധതിക്കു കീഴില്‍ ഇന്ത്യ നിര്‍മ്മിച്ച മിസൈല്‍ ആണ് നാഗ്.4 മുതല്‍ 7 കിലോമീറ്റര്‍ വരെ റേഞ്ച് ഈ മിസൈലുകള്‍ക്ക് ഉണ്ടാകും.1988ലാണ് ഈ മിസൈലിന്‍‌റ്റെ വികസനം ആരംഭിച്ചത്.1990 നവം‌ബര്‍ മാസത്തില്‍ ഈ മിസൈലിന്‍‌റ്റെ ആദ്യത്തെ ടെസ്റ്റ് ഫയറിങ് നടന്നു.

## [തിരുത്തുക] അസ്ത്ര മിസൈല്‍

സം‌യോജിത ഗൈഡഡ് മിസൈല്‍ വികസന പദ്ധതിക്കു കീഴില്‍ വികസിപ്പിച്ചു കൊണ്ടിരിക്കുന്ന എയര്‍ ടു എയര്‍ മിസൈല്‍ ആണ് അസ്ത്ര. ദൃശ്യപരിധിക്ക് പുറത്തേക്ക് ആക്രമണം നടത്താന്‍ സാധിക്കുന്ന മിസൈലാണ് ഇത്.ഇന്ത്യ തദ്ദേശീയമായി വികസിപ്പിക്കുന്ന ആദ്യത്തെ എയര്‍ ടു എയര്‍ മിസൈല്‍ ആണ് ഇത്.

## [തിരുത്തുക] ആധാരസൂചിക

1. ↑ http://www.vigyanprasar.gov.in/scientists/Abdulkalam/Abdulkalam.htm

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക. സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പ്.

Retrieved from "http://ml.wikipedia.org../../../%E0%B4%B8/%E0%B4%82/%E2%80%8C/%E0%B4%B8%E0%B4%82%E2%80%8C%E0%B4%AF%E0%B5%8B%E0%B4%9C%E0%B4%BF%E0%B4%A4_%E0%B4%97%E0%B5%88%E0%B4%A1%E0%B4%A1%E0%B5%8D_%E0%B4%AE%E0%B4%BF%E0%B4%B8%E0%B5%88%E0%B4%B2%E0%B5%8D%E2%80%8D_%E0%B4%B5%E0%B4%BF%E0%B4%95%E0%B4%B8%E0%B4%A8_%E0%B4%AA%E0%B4%A6%E0%B5%8D%E0%B4%A7%E0%B4%A4%E0%B4%BF.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English